Pakêmpalan teyosopi ingkang angrakêtakên bôngsa Asiyah kalihan bôngsa Eropah, kaêmorakên dados satunggal, sarta asung samukawis ingkang maedahi tuwin ingkang adamêl karahayonipun bôngsa kêkalih wau miturut watêkipun, saha amulang kasusastran tuwin kawruh kodrat, punapa malih anuntuni anggènipun ngraosakên agaminipun kalayan rêsik, manut kadospundi pangraosipun bôngsa wau pyambak, dados botên kadamêlakên agami inggal, ingkang cêcamboran, ingkang botên dadosakên sênêngipun tuwin karaosing manahipun. Lah punika paedahipun pakêmpalan teyosopi ingkang agêng.